Diari Oficial de la Generalitat Valenciana


Sumari del DOGV 8285, del 02-05-2018 (2018/4172)

RESOLUCIÓ de 23 d'abril de 2018, de la consellera de Sanitat Universal i Salut Pública, per la qual s'aproven les tarifes corresponents a la prestació de serveis oftalmològics per part de Fisabio, en qualitat de mitjà propi instrumental de l'Administració de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8285

Data del DOGV
:   02-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4172


Data del document
:   23-04-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * preu autoritzat
    * medicina concertada
    * legislació
    * llista de preus
    * cirurgia

RESOLUCIÓ de 23 d'abril de 2018, de la consellera de Sanitat Universal i Salut Pública, per la qual s'aproven les tarifes corresponents a la prestació de serveis oftalmològics per part de Fisabio, en qualitat de mitjà propi instrumental de l'Administració de la Generalitat. [2018/4172]  
En data 16 de desembre de 2013, s'ha signat un acord marc de cooperació entre la Conselleria de Sanitat de la Generalitat i la Fundació per al Foment de la Investigació Sanitària i Biomèdica de la Comunitat Valenciana (d'ara endavant Fisabio). La Generalitat, a través de la Conselleria de Sanitat i Salut Pública, i la Fundació per al Foment de la Investigació Sanitària i Biomèdica de la Comunitat Valenciana han subscrit, després de la tramitació reglamentària, el dia 26 de desembre de 2017, la pròrroga de l'Acord marc subscrit el 16 de desembre de 2013.  
En la clàusula primera de l'acord marc, s'estableix que el seu objecte és regular les relacions de col·laboració, entre les quals es detallen, entre unes altres, la prestació dels serveis d'assistència sanitària oftalmològica.  
En la clàusula segona, punt 4, de l'acord marc s'estableix que l'activitat assistencial podrà ser gestionada per Fisabio mitjançant la subscripció d'un encàrrec de gestió.  
Els Estatuts de Fisabio, en l'article 3.2, estableixen que la Fundació té la consideració de mitjà propi instrumental i servei tècnic de la Generalitat, de les seues entitats autònomes i entitats de dret públic, sempre que aquestes tinguen la condició de poder adjudicador als efectes previstos en la Llei de contractes del sector públic.  
L'article 6.3 de la Llei 9/2017, de 8 de novembre, de contractes del sector públic, per la qual es traslladen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, recull expressament que queden excloses de l'àmbit d'aquesta llei els encàrrecs de gestió regulats en la legislació vigent en matèria de règim jurídic del sector públic.  
L'article 32, de la Llei 9/2017, de contractes del sector públic, estableix que els encàrrecs dels poders adjudicadors a mitjans propis personificats, comportaran una compensació que s'establirà per referència a tarifes aprovades per l'entitat pública de la qual depén el mitjà propi personificat per a les activitats objecte d'encàrrec realitzades directament pel mitjà propi.  
En conseqüència, amb tot això i vistes les facultats atorgades per l'article 2 de la Llei 5/1983, de 30 de desembre, del Consell, resolc:  
  
  
Primer  
Aprovar les tarifes següents per a la prestació de serveis oftalmològics:  
  
Concepte Preus -  
Cirurgia retina 1.617,00 -  
Cirurgia òrbita 2.729,00 -  
Cirurgia òrbita-parpelles menor 404,00 -  
Cirurgia iris complexa 1.213,00 -  
Cirurgia cataractes 500,00 -  
Cirurgia estrabisme 388,00 -  
Cirurgia altres tumors 4.042,00 -  
Cirurgia glaucoma i unes altres intraoculars 910,00 -  
Cirurgia menor 202,00 -  
Cirurgia còrnia trasplantament 4.042,00 -  
Cirurgia còrnia 910,00 -  
Consulta primera/urgència/successiva 30,00 -  
Tractaments intraoculars PVL\*  
Elaboració col·liris (procediment) 15,00 -  
Elaboració col·liris (fàrmac) PVL\*  
Oct/Exploracions tecnològiques 101,00 -  
Exploracions menors 30,00 -  
Angiografia 71,00 -  
Exploracions complexes 202,00 -  
Baixa visió adaptació ajudes 101,00 -  
Baixa visió rehabilitació/sessió 30,00 -  
Làser Exzimer PTK 303,00 -  
Làser tractaments 152,00 -  
Làser teràpia fotodinàmica 1.516,00 -  
Adaptació pròtesis oculars 2.021,00 -  
  
  
\* Preu venda laboratori  
  
Els preus de les intervencions es facturaran mitjançant una tarifa per procés complet amb una durada màxima de sis mesos, que inclou des de la primera visita fins a l'última revisió pel mateix procés, així com les proves, analítiques, etcètera, que siguen necessàries per a completar el diagnòstic i el tractament.  
Quan es tracte d'un procés bilateral realitzat en el mateix acte quirúrgic, el preu afegit per la intervenció bilateral serà del 80 % del preu original.  
Les lents intraoculars i un altre tipus de pròtesi que s'implanten als pacients s'abonaran al marge del preu referit en la taula, excepte les pròtesis oculars per a adaptació que sí que estan incloses, mitjançant el procediment establit per l'organisme competent de la Conselleria de Sanitat Universal i Salut Pública.  
  
Segon  
L'import d'aquestes tarifes tindrà un període de validesa d'un any. No obstant això, seguiran vigents durant el període de durada de l'encàrrec, si no són derogades per l'òrgan competent per a aprovar-les.  
  
  
Tercer  
L'aplicació d'aquestes tarifes tindrà efectes des del 22 de maig de 2018.  
  
Quart  
La comissió mixta de seguiment prevista en la clàusula sisena de l'Acord marc de cooperació entre la Conselleria de Sanitat i la Fundació per al Foment de la Investigació Sanitària i Biomèdica de la Comunitat Valenciana podrà acordar l'actualització anual de preus de les tarifes.  
  
  
València, 23 d'abril de 2018.- La consellera de Sanitat Universal i Salut Pública: Carmen Montón Giménez.